3

   บทที่  1  
บทนำ
องค์ประกอบในการจัดทำแผนยุทธศาสตร์การพัฒนา
1.1  ลักษณะของแผนยุทธศาสตร์การพัฒนา
  
“แผนยุทธศาสตร์การพัฒนา” หมายความว่า  แผนพัฒนาเศรษฐกิจและสังคมขององค์กรปกครองส่วนท้องถิ่น  ที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่น ซึ่งแสดงถึงวิสัยทัศน์  พันธกิจและจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาจังหวัด  อำเภอ และแผนชุมชน

การวางแผนยุทธศาสตร์การพัฒนาขององค์กรปกครองส่วนท้องถิ่น  จึงเป็นกระบวนการกำหนดทิศทางในอนาคตขององค์กรปกครองส่วนท้องถิ่น  โดยกำหนดสภาพการณ์ที่ต้องการบรรลุและแนวทางในการบรรลุบนพื้นฐานของการรวบรวมและวิเคราะห์ข้อมูลอย่างรอบด้านและเป็นระบบ  ทั้งนี้จะต้องสอดคล้องกับศักยภาพของท้องถิ่น  และปัญหา / ความต้องการของประชาชนในท้องถิ่นด้วยการวางแผนยุทธศาสตร์การพัฒนามีความสำคัญต่อองค์กรปกครองส่วนท้องถิ่นเป็นอย่างยิ่ง  ทั้งนี้  เนื่องจากแผนยุทธศาสตร์การพัฒนาเป็นแผนพัฒนาที่มุ่งไปสู่สภาพการณ์ที่ต้องการให้เกิดขั้นในอนาคต  เป็นกรอบในการกำหนดทิศทางการพัฒนาขององค์กรปกครองส่วนท้องถิ่นให้มุ่งไปสู่สภาพการณ์อันพึงประสงค์ได้อย่างเท่าทันกับการเปลี่ยนแปลง  โดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ  การจัดทำแผนยุทธศาสตร์การพัฒนาจึงเป็นการกำหนดทิศทางการพัฒนาขององค์กรปกครองส่วนท้องถิ่น  ที่ต้องกำหนดถึงสภาพการณ์ที่ต้องการจะบรรลุเป้าหมายและแนวทางในการที่จะทำให้บรรลุถึงสภาพการณ์นั้นการจัดทำแผนยุทธศาสตร์การพัฒนาที่ดีต้องตั้งอยู่บนพื้นฐานของการรวบรวมและการวิเคราะห์ข้อมูลอย่างรอบด้านและเป็นระบบ  

ทั้งนี้  เพื่อให้แผนยุทธศาสตร์การพัฒนาของเทศบาลตำบลแหลมสักสามารถนำไปสู่การแก้ไขปัญหาและสนองตอบความต้องการของประชาชนในท้องถิ่นได้อย่างแท้จริง  การวางแผนยุทธศาสตร์การพัฒนาขององค์กรปกครองส่วนท้องถิ่นจะต้องตั้งอยู่บนพื้นฐานของการคำนึงถึงสภาพการณ์ของพื้นที่ ที่ต้องการจะบรรลุเป้าหมายที่กำหนดไว้ ทั้งมิติด้านการพัฒนาทางด้านเศรษฐกิจสังคม  สิ่งแวดล้อม  องค์กร  (การบริหารจัดการ)  และการเปลี่ยนแปลงขององค์กรปกครองส่วนท้องถิ่น  ตลอดจนมิติในเชิงพื้นที่ใกล้เคียงขยายไปสู่พื้นที่ระดับอำเภอ  ระดับจังหวัด  กลุ่มจังหวัดระดับภาค   และระดับประเทศ   
1.2  วัตถุประสงค์ของการจัดทำแผนยุทธศาสตร์การพัฒนา
       1) เพื่อจัดทำแผนยุทธศาสตร์การพัฒนาที่ตอบสนองต่อปัญหา ความต้องการ และ
ศักยภาพของจังหวัดกระบี่
                 2) เพื่อใช้เป็นกรอบในการพัฒนาในระยะกลาง และเป็นแนวทางในการจัดทำแผนพัฒนาท้องถิ่น 3 ปี  ให้เทศบาลตำบลแหลมสัก  มีแผนยุทธศาสตร์ของตนเอง  และสามารถใช้แผนเป็นเครื่องมือในการบริหารงบประมาณให้เกิดประสิทธิภาพและประสิทธิผล
                 3)  เพื่อเป็นการจัดเตรียมโครงการพัฒนาต่าง ๆ ให้อยู่ในลักษณะที่พร้อมจะบรรจุในเอกสารงบประมาณ ประจำปี  และนำไปปฏิบัติได้ทันทีเมื่อได้รับงบประมาณ             
                 4)  เพื่อให้ทราบถึงลักษณะของแผน วัตถุประสงค์ ขั้นตอนในการดำเนินการและประโยชน์ของการจัดทำแผนยุทธศาสตร์การพัฒนา  
                 5)  เพื่อให้ทราบถึงสภาพโดยทั่ว ๆ ไป และศักยภาพของเทศบาลตำบลแหลมสัก                   
                 6)  เพื่อให้ทราบถึงวิสัยทัศน์ วิเคราะห์ภารกิจ วัตถุประสงค์และเป้าหมายการพัฒนาของเทศบาลตำบลแหลมสักในอนาคตและสามารถนำมาตรวจสอบแผนยุทธศาสตร์การพัฒนาว่ามีความสอดคล้องกับวัตถุประสงค์การพัฒนาเพียงใดหรือมีจุดเน้นไปในทิศทางใด 
                 8)  เพื่อให้ทราบถึงยุทธศาสตร์ในการพัฒนาว่ามียุทธศาสตร์ใดบ้าง  เพื่อนำมาจัดทำแนวทางการพัฒนาให้สอดคล้องกันกับแผนพัฒนาเศรษฐกิจและสังคมแห่งชาติ แผนพัฒนาจังหวัด  แผนพัฒนาอำเภอ และนโยบายผู้บริหาร                 

	


      9)  เพื่อให้ทราบถึงแนวทางและกลไกในการติดตามและประเมินผลการดำเนินงานตามแผน
ยุทธศาสตร์การพัฒนา อันจะเป็นประโยชน์ต่อการจัดทำแผนยุทธศาสตร์การพัฒนาในช่วงต่อๆไป และเป็นการสร้างแนวทางการมีส่วนร่วมในท้องถิ่น
1.3  ขั้นตอนในการจัดทำแผนยุทธศาสตร์การพัฒนา
       1) จัดเก็บข้อมูลพื้นฐาน  เพื่อนำข้อมูลมาใช้ประกอบการจัดทำแผนพัฒนาเทศบาลตำบล
แหลมสัก
2) คณะกรรมการพัฒนาเทศบาลตำบลแหลมสัก จัดประชุมประชาคมท้องถิ่น ส่วนราชการ
และรัฐวิสาหกิจที่เกี่ยวข้อง  เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนา และประเด็นที่เกี่ยวข้อง  ตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่  เพื่อนำมากำหนดแนวทางการจัดทำแผนยุทธศาสตร์การพัฒนา  โดยนำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนยุทธศาสตร์การพัฒนา รวมทั้งการทบทวนแผนยุทธศาสตร์การพัฒนาฉบับเดิม  โดยพิจาณา วิสัยทัศน์ พันธกิจ จุดมุ่งหมาย  ยุทธศาสตร์และแนวทางการพัฒนา  ว่าควรมีการปรับปรุงแก้ไขหรือไม่



3) คณะกรรมการสนับสนุนการจัดทำแผนพัฒนาเทศบาลตำบลแหลมสัก  รวบรวมข้อมูล 
ปัญหา ความต้องการ และแนวทางแก้ไขที่ได้จากการประชุมประชาคม  มาวิเคราะห์ เพื่อจัดทำร่างแผนยุทธศาสตร์การพัฒนา และเสนอคณะกรรมการพัฒนาเทศบาลตำบลแหลมสัก  
      
       4) คณะกรรมการพัฒนาท้องถิ่น พิจารณาร่างแผนยุทธศาสตร์การพัฒนา  เพื่อเสนอผู้บริหารท้องถิ่น
5) ผู้บริหารท้องถิ่นพิจารณาอนุมัติร่างแผนยุทธศาสตร์การพัฒนา  และประกาศใช้แผน
ยุทธศาสตร์การพัฒนา

1.4  ประโยชน์ของการจัดทำแผนยุทธศาสตร์การพัฒนา

ประโยชน์ของการจัดทำแผนยุทธศาสตร์การพัฒนา  ทำให้เทศบาลตำบลแหลมสักมีเครื่องมือที่ใช้ในการพัฒนาเทศบาลได้อย่างมีทิศทาง   เนื่องจากแผนยุทธศาสตร์การพัฒนาท้องถิ่นเป็นแผนพัฒนาที่นำไปสู่สภาพการณ์ที่ต้องการให้เกิดขึ้นในอนาคต  และเป็นกรอบในการกำหนดทิศทางการพัฒนาขององค์กรปกครองส่วนท้องถิ่น  ให้มุ่งไปสู่สภาพการณ์อันพึงประสงค์ได้อย่างเท่าทันกับการเปลี่ยนแปลง  โดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ เพื่อนำไปสู่การแก้ไขปัญหาและสนองตอบต่อความต้องการของประชาชนได้อย่างแท้จริง และเกิดประโยชน์สูงสุดต่อส่วนรวม โดยใช้เป็นกรอบในการปฏิบัติงาน  แผนยุทธศาสตร์เป็นการกำหนดแนวทางเพื่อบรรลุจุดมุ่งหมายขององค์กร ทำให้องค์กรพัฒนาไปในทิศทางเดียวกัน ลดความขัดแย้งและความซ้ำซ้อนในการปฏิบัติงาน  และเป็นการส่งเสริมการมีส่วนร่วมในกระบวนการจัดทำแผนยุทธศาสตร์การพัฒนา  เป็นการเปิดโอกาสให้ประชาชน ได้แสดงความคิดเห็น ข้อเสนอแนะในการพัฒนาเทศบาล ทำให้ประชาชนรู้สึกมีส่วนร่วมในการกำหนดอนาคตของเทศบาล  ซึ่งผลจากความร่วมมือจะนำไปสู่การบริหารงานอย่างมีประสิทธิภาพ
********************************************************

